Les empreses de treball temporal (ETT) contracten treballadors per cedir-los temporalment a altres empreses anomenades usuàries.
Aquesta activitat de cessió només la poden fer les ETT degudament autoritzades.
Les ETT també poden operar com a agències de col·locació, sempre que compleixin els requisits establerts en la Llei 56/2003, de 16 de desembre, d'ocupació, i la seva normativa de desenvolupament.
En el treball temporal es produeix sempre una triple relació.
La que s'estableix entre l'ETT i el treballador (relació laboral), la que s'estableix entre l'ETT i l'empresa usuària (relació mercantil), i la que es dóna entre l'empresa usuària i el treballador (relació funcional).
A continuació, us n'expliquem els detalls.
Els requisits establerts per a l'autorització establerts per la llei són els següents:
La documentació necessària per tramitar les autoritzacions d'inici d'activitat, les pròrrogues, les ampliacions d'àmbit d'actuació, o la comunicació de contractes de posada a disposició o d'actualització d'avals, s'ha de presentar davant la Direcció General de Relacions Laborals i Qualitat en el Treball, que és l'òrgan competent en la matèria.
Els Serveis Territorials del Departament d'Empresa i Ocupació - Àmbit de Treball també són competents en el cas que l'ETT només estigui present en una demarcació territorial.
D'altra banda, com a agències de col·locació les ETT han d'obtenir autorització del servei públic d'ocupació que es concedeix d'acord amb els requisits establerts per la llei.
Quan actuen com a agències de col·locació, les ETT han d'ajustar els seus serveis a allò establert en la llei 56/2003, de 16 de desembre, d'ocupació i les seves disposicions de desenvolupament, que inclou l'obligació de garantir als treballadors la gratuïtat per la prestació dels seus serveis.
Els contractes que signen les ETT amb les empreses usuàries es denominen contractes de posada a disposició, i es poden utilitzar en els mateixos supòsits que justificarien la contractació temporal de treballadors per l'empresa usuària.
El contracte laboral amb l'ETT pot ser concertat per temps indefinit o per una durada determinada coincident amb la del contracte de posada a disposició.
En canvi, no es poden celebrar contractes de posada a disposició per realitzar activitats i treballs reconeguts per la llei com a especialment perillosos per a la seguretat o la salut, ni en els casos que suposen l'ocupació de llocs de treball que no hagin estat objecte de l'avaluació de riscos laborals.
Tot i això, es poden subscriure contractes de posada a disposició en les activitats perilloses assenyalades a la Disposició Addicional Segona, apartat 2, de la Llei 14/1994, d'1 de juny, entre les que destaquen la construcció, mineria, indústries extractives per sondeigs, plataformes marines, explosius i alta tensió.
En aquests casos s'han de respectar les possibles limitacions establertes en la negociació col·lectiva prèvia, sempre que:
Existeixen tres casos excepcionals en tres àmbits molt sensibles que no permeten en cap cas la celebració d'un contracte de posada a disposició:
En aquest sentit, les ETT tampoc no poden posar a disposició de l'Administració treballadors per a realitzar tasques que estiguin reservades per llei als funcionaris públics.
Davant l'empresa de treball temporal, els treballadors tenen els drets següents:
D'altra banda, davant l'empresa usuària, els treballadors tenen els drets següents:
A continuació, us oferim la normativa relacionada amb les empreses de treball temporal.